Nesuglasice Brisela i Budimpešte
Tek što je započelo, madjarsko predsjedavanje EU izaziva pažnju javnosti, ali ne po evropskom poslu koji bi Budimpešta trebala da obavi
Priča započinje kada je pred sam kraj prošle godine parlament Madjarske, gdje većinu parlamentaraca čine predstavnici partije desnog centra, usvojio zakon koji predvidja stvaranje medijskih vlasti, tijela koje ima pravo da finansijski kažnjava medije u toj zemlji ukoliko njihovo izvještavanje smatra neizbalansiranim ili ga smatra napadom na ljudsko dostojanstvo. Novo tijelo, gdje će sjediti uglavnom predstavnici vladajuće desnice, imaće pravo da, sem drakonskih kazni traži od novinara da otkriju izvore informacija, ukoliko se radi o nacionalnoj sigurnosti ili javnom redu. To je već izazvalo oštre kritike sa različitih strana - od organizacija poput reportera bez granica do evropskih parlamentaraca, koji optužuju vladu u Budimpešti za zakon koji je u suprotnosti sa evropskim vrijednostima… Madjarski ministar spoljnih poslova i predsjedavajući Savjeta ministara EU, tiim povodom kaže: Tek što su počeli komentari slabašnog pojašnjenja ukidanja medijskih sloboda, odjeknula je vijest kakao je više evropskih kompanija tužilo Madjarsku zbog novog zakona kojim se uvode posebne takse za strane investitore u ekonomiju te zemlje. Vjeruje se da, primjera radi, samo Deutsche Telecom zbog ovog zakona gubi oko 100 miliona eura. Evropske kompanije zato od Evropske komisije traže sankcije prema Budimpešti, upozoravajući da je nedopustivo takvo ponašanje na prostoru koje se smatra zajedničkim evropskim tržištem i, istovremeno, pozivaju predsjedavajuću EU da nadje drugi način za pokrivanje dubokog deficits nacionalnog budžeta. Tim povodom oglasio se i predsjednik Evropske komisije, : Biće, tokom sutrašnjeg zvaničnog preuzimanja evropskog predsjedništva u Budimpešti, diskusija koja će izlaziti iz protokola predaje dužnosti predsjedavajućem EU. Medjutim, već sada je sigurno da atmosfera kakva je stvorena oko madjarskog predsjedavanja nije onakva kakvoj su se nadali u Budimpešti i Briselu.